Meghan îl duce pe Harry în Nigeria, în căutarea rădăcinilor familiei sale
- Iulia Moraru
- 10 mai 2024, 14:29
Prințul Harry și Meghan Markle au mers în Nigeria pentru o serie de evenimente regale de trei zile, unde ducesa intenționează să-și cerceteze rădăcinile familiale.
Harry, în vârstă de 39 de ani, a sosit în Nigeria după o vizită rapidă în Regatul Unit. Cei doi duci de Sussex sunt așteptați să participe la diverse evenimente culturale, după ce au primit o invitație din partea șefului statului major al Apărării din Nigeria.
Prințul Harry și Meghan Markle, vizită de trei zile în Nigeria
Surse au dezvăluit că cei doi s-au întâlnit la Heathrow după ce ducele a fost observat acolo în cursul serii precedente.
Prințul Harry a fost văzut în cursul serii de joi în timp ce se îndrepta spre Windsor Suite, acolo unde s-ar fi întâlnit cu Meghan Markle.
Sursele au mai dezvăluit că prințul Harry și Meghan au urcat într-un avion al companiei British Airways către Abuja și au fost observați coborând pe pistă.
Primul lor angajament este programat pentru ora 12.00, ora locală, în cursul zilei de vineri.
Generalul de brigadă Tukur Gusau a declarat pentru MailOnline: „Vor fi obosiți după călătoria lor, așa că se vor odihni, iar prima întâlnire este la prânz la Sediu Central al Apărării”.
„Ulterior, ei se vor deplasa la Kaduna pentru a întâlni soldați răniți la un spital militar, înainte de a se întoarce la Abuja pentru alte angajamente”.
Ducii de Sussex vor vizita trei orașe din Africa
Excursia lor de trei zile a fost descrisă ca un „turneu-fals regal”. Prințul Harry și Meghan Markle, care are legături cu Nigeria, urmează să interacționeze cu diferiți membri ai comunității locale și să participe la evenimente culturale tradiționale.
Aceasta va fi prima vizită a cuplului în Nigeria.
Prințul Harry și Meghan planifică să străbată trei orașe în timpul vizitei lor, încercând să convingă țara să găzduiască Jocurile Invictus în 2029.
Prințul Harry are o legătură de lungă durată cu Africa. De altfel, a dus-o pe Meghan în Botswana pentru o excursie de camping în primele etape ale relației lor.
Air Vice Marshal Abidemi Marquis, directorul sportului la Ministerul Apărării din Nigeria, a declarat că Meghan dorește să „își exploreze rădăcinile și linia genealogică” în timp ce se află acolo, potrivit The Sun.